На основу члана 54. Статута Града Ниша ("Службени лист Града Ниша", бр 88/2008) и члана 8. Правилника о ближим критеријумима, начину и поступку доделе средстава или недостајућег дела средстава из буџета Града Ниша за подстицање Програма и пројеката од јавног интереса која реализују удружења ("Службени лист Града Ниша", бр. 82/2014 и 7/2017),

Градоначелник Града Ниша доноси

**Р Е Ш Е Њ Е**

**о образовању Комисије за спровођење Конкурса за избор програма и пројеката од јавног интереса у области борачко-инвалидске заштите**

**I** Образује се Комисија за спровођење Конкурса за избор програма и пројеката од јавног интереса у области борачко-инвалидске заштите (у даљем тексту:Комисија), у следећем саставу:

Председник Комисије:

* Татјана Ћирић, Градска управа Града Ниша, Секретаријат за дечију и социјалну заштиту,

Чланови Комисије:

* Ненад Никодијевић, Служба за послове Градоначелника,
* Гордана Ристић, Служба за послове Градског већа,
* Јордан Ивановић, Градска управа Града Ниша, Секретаријат за дечију и социјалну заштиту,
* Данијела Веселиновић, Служба за послове Градоначелника.

**II** Одређује се Тијана Ђорђевић Илић, члан Градског већа Града Ниша, за координатора рада Комисије, који ће организовати, координирати и пратити рад чланова Комисије на извршењу одређеног задатка.

**III** Конкурсни поступак за доделу средстава за подстицање програма или пројеката од јавног интереса која спроводе удружења из области борачко-инвалидске заштите, спроводи Комисија у складу са Правилником о ближим критеријумима, начину и поступку доделе средстава или недостајућег дела средстава из буџета Града Ниша за подстицање Програма и пројеката од јавног интереса која реализују удружења ("Службени лист Града Ниша", бр. 82/2014).

**IV** Начин рада и одлучивања Комисија уређује Пословником о раду.

**V** Организационе и административно-техничке послове за потребе Комисије обављаће Служба за послове Градског већа, а стручне послове секретаријат надлежан за област за коју се конкурс расписује.

**VI** Решење објавити у "Службеном листу Града Ниша.

Број:2177/201801

У Нишу, 14. 06. 2018. године

**ГРАДОНАЧЕЛНИК**

Дарко Булатовић,с.р.